Til deg som er nyansatt eller vikar på *(skolens navn)*

**Rettighetsbasert skole**

Vår skole er en *rettighetsbasert skole*. Det betyr at vi har en bevisst, uttalt og synlig forankring i FNs barnekonvensjon og barns rettigheter. Vi følger UNICEFs modell for Rettighetsskoler og arbeider for at barns rettigheter og deres betydning for skolens virksomhet skal være kjent og respektert av alle som er tilknyttet skolen; elever, foreldre og ansatte. Sentrale verdier er mangfold, respekt, trygghet, engasjement og ansvarsfølelse. Dette får konsekvenser for hvordan vi snakker til hverandre; åpent, fordomsfritt og med respekt.

**Elevmedvirkning**

I likhet med UNICEF ser vi på elevene som ressurssterke, medskapende individer. Vi legger vekt på å styrke elevenes tro på egne krefter, trene dem i å si sin mening og ta initiativ. I undervisningen benytter vi anledningen til å trekke inn ulike rettigheter der det er naturlig, og metodisk legger vi vekt på elevaktivitet og medvirkning.

**Læreplanene**

En Rettighetsskole tydeliggjør sentrale verdier i de nye læreplanene. I overordnet del heter det blant annet:

*Barnekonvensjonen er en del av menneskerettighetene og gir barn og unge et særlig vern. Opplæringen må være i samsvar med menneskerettighetene, samtidig som elevene skal tilegne seg kunnskap om menneskerettighetene…*

*Skolen skal være et sted der barn og unge opplever demokrati i praksis. Elevene skal erfare at de blir lyttet til i skolehverdagen, at de har reell innflytelse, og at de kan påvirke det som angår dem.*

*En felles ramme gir og skal gi rom for mangfold, og elevene skal få innsikt i hvordan vi lever sammen med ulike perspektiver, holdninger og livsanskuelser …*

**Internasjonal satsing**

UNICEF Storbritannia tok initiativ til de første “Rights Respecting Schools” i 2004. I dag er det over 5000 rettighetsskoler i Storbritannia, og flere land har sine nasjonale varianter, inkludert de nordiske. I Norge er det to sertifiserte UNICEF Rettighetsskoler; Åsgård barneskole i Ås kommune og Sten-Tærud barne- og ungdomsskole i Lillestrøm kommune. Gjennom et samarbeid med UNICEF Norge har de utviklet en norsk versjon av rettighetsbaserte skoler som bygger på den danske modellen. Rettighetsbaserte skoler følger ikke et program, en «oppskrift», men er et langsiktig, skolebasert utviklingsarbeid i samarbeid med UNICEF.

**Norsk modell**

I Norge følger vi stort sett den danske modellen. Fire «byggestener» går som en rød tråd gjennom hele arbeidet:

1. Kunnskap

Elever, personale og foreldre kjenner FNs barnekonvensjon og vet hvordan den etterleves i skolens kultur

1. Elevmedvirkning

Alle elevene har mulighet til å delta aktivt og si sin mening. Undervisningsmetodene og skolens drift legger vekt på demokrati og medborgerskap

1. Undervisning
FNs barnekonvensjon er utgangspunkt for klasseromsreglene, den såkalte “trinnavtalen”, for skolens fagplaner og for alle vedtak. Lærerne trekker inn barns rettigheter i undervisningen der det er naturlig.
2. Lederskap

Administrasjonen og ledelsen er innstilt på å bruke barns rettigheter som utgangspunkt for alle beslutninger.

**Koordinator**

Alle rettighetsskolene har en koordinator som er kontaktleddet mellom skolen og UNICEF Norge. Koordinatoren på vår skole er *(koordinators navn)* Koordinatoren har avsatt tid til blant annet å lede Rettighetsrådet, holde kontakt med UNICEF Norge og inspirere personalet.

**Rettighetsrådet og felles årshjul**

Rettighetsrådet består av representanter for ledelsen, de ansatte, elevene og foreldrene i den grad det er praktisk mulig. Elevene er i flertall.

Skoleåret starter med en nettbasert undersøkelse blant elever og ansatte om deres kunnskap og holdninger til barns rettigheter.

Tidlig på høsten arrangerer skolen en rettighetsuke der barns rettigheter står i fokus på alle trinn. Hvert trinn lager sin trinnavtale med utgangspunkt i artikler fra barnekonvensjonen, elevene orienteres om rettighetsrådet og inviteres til å søke om å bli en av elevrepresentantene.

Rettighetsrådet opprettes.

Før jul gjennomfører rettighetsrådet tilgjengelighetsvandring og trygghetsundersøkelse. På bakgrunn av resultatene fra de ulike undersøkelsene utarbeides rettighetsrådets handlingsplan med konkrete mål for noen prioriterte satsingsområder.

Planen implementeres i løpet av vårsemesteret.

I mai gjentas personal- og elevundersøkelsen, og i juni gjennomfører rettighetsrådet en evaluering.

**Alles ansvar**

Det viktigste er likevel det daglige arbeidet der vi alle sammen holder rettighetene høyt, trekker dem fram der det er naturlig og gjør vårt for at små og store skal være trygge og møtes med respekt for den de er.

**Årssyklus:**

Elev- og personal-undersøkelser

Evalueringsmøte

Rettighetsuke Trinnavtale lages mm

 August

Rettighetsråd velges

Workshop for elev-representantene

 Juli

Elev og personal-undersøkelsen gjentas

September

**Vi bruker alle anledninger til å minne hverandre om barns menneske-rettigheter og vise hverandre respekt**

 Juni

 Oktober

Tilgjengelighets-vandring og trygghets-undersøkelse

Handlingsplan lages

 Mai

 November

Handlingsplanen implementers

(Hovedsakelig vårhalvåret)

 April Desember

 Mars Januar

 Februar